open-index/open-wikipedia-markdown huggingface dataset:
Hôtel Negresco

**Hôtel Negresco** on arvostettu luksustason hotelli ja taidegalleria, jonka perusti Henri Negresco vuonna 1912. Rakennus on tyyliltään Belle Époquen barokkia, ja se sijaitsee Nizzan kaupungin loisteliaalla rantakadulla, Promenade des Anglais'lla. Hotelli on aivan Välimeren rannalla, vastapäätä Enkelten lahtea (). Hotellin omistajina ovat olleet vuodesta 1957 lähtien Paul ja Jeanne Augier. Hotelli on yksi harvoista yksityisomistuksessa olevista hienoista hotelleista. Rakennus on luokiteltu historialliseksi monumentiksi vuonna 2003.

## Historia
Henri Négresco (1868—1920) syntyi majatalon pitäjän poikana Bukarestissa Romaniassa. 15-vuotiaana hän lähti kotoaan työhön Pariisiin, Monacoon ja Nizzaan. Nizzassa hänestä tuli kaupungin kasinon johtaja, ja hän tuli kuuluisaksi vieraanvaraisuudestaan. Maailman miljardöörit, ruhtinaat ja kuninkaat, mukaan lukien amerikkalainen Rockerfellerin perhe, vannoivat Négrescon nimeen, kun puhuttiin vieraanvaraisuudesta. Näin Négresco loi omaisuutensa.

Vuonna 1912 Négresco rakennutti hotellin, jonka arkkitehtina oli Édouard Niemans, yksi aikakauden tunnetuimmista arkkitehdeista. Hotellin valmistuttua Négresco saattoi vastaanottaa maailman rikkaimpia ihmisiä omissa tiloissaan. Hotellin rakennustöihin osallistui myös tunnettu rakennusinsinööri Gustave Eiffel, jonka käsialaa on esimerkiksi rakennuksen kuuluisa vaaleanpunainen torni. 

Négrescoa kohtasi valitettavan huono onni, sillä heti hotellin valmistuttua puhkesi ensimmäinen maailmansota ja hotelli muutettiin sotilassairaalaksi. Sodan loputtua varakkaat asiakkaat olivat vähissä Nizzassakin, ja hotelli joutui suuriin taloudellisiin vaikeuksiin. Velkojien vaatimuksesta hotelli myytiin belgialaiselle yritykselle, ja Négresco kuoli muutaman vuoden kuluttua Pariisissa vain 52-vuotiaana. 

## Jeanne Augier
Hotellilla oli vuosikymmenten aikana monia alamäkiä kuin ylämäkiäkin. Kuitenkin vuonna 1957 Paul ja Jeanne Augier ostivat loistohotellin. Paul Augier oli nizzalainen poliitikko ja liikemies.  Hänen vaimonsa Jeanne oli intohimoinen taiteentuntija ja keräilijä.

## Lähteet
*Hotellin kotisivut
*Hotelli Negrescon gallerian sivut 

## Aiheesta muualla

* Hotellin sivusto
Martin Brundle

**Martin Brundle** (s. 1. kesäkuuta 1959 King's Lynn, Englanti, Iso-Britannia) on kilpa-autoilija, joka ajoi F1-sarjaa 12 kauden ajan. Hänen viimeiseksi F1-kaudekseen jäi kausi 1996, jolloin hän ajoi Jordanin F1-tallissa. Kilpa-ajamiseen hän sai vaikutteita jo 12–vuotiaana, kun hän ajoi vähävaraisena perheensä Ford Anglialla Englannin mutaisia kyläteitä ja nurmikenttiä sekä oppi selviytymään ratareunojen ulkopuolisista tilanteista. Hänen poikansa Alex Brundle on myös kilpa-autoilija.

Brundle on yksi menestyksekkäimmistä F1-kuljettajista, jotka eivät koskaan saavuttaneet yhtäkään voittoa. Parhaiksi saavutuksiksi jäi kaksi kakkossijaa ja yhdeksän palkintopallisijoitusta. F1-uransa aikana ja myös sen jälkeen hän ajoi Le Mansin 24 tunnin ajoja, jossa hänen autokuntansa voitti vuonna 1990. Hänen viimeiseksi Le Mans -kisaksi jäi vuosi 2001. Hän teki myöhemmin paluun Le Mansin -kilpailuun vuonna 2012 osallistuen yhdessä Lucas Ordóñezin ja poikansa Alex Brundlen kanssa.

Brundle ei ole myöhemminkään jättänyt kilpa-autoilua, vaan on oman aktiiviuransa jälkeen toiminut muun muassa F1-kisojen TV-kommentaattorina BBC:llä sekä eri kuljettajien managerina MB Partners yhtiössä. Vuonna 2011 hän palasi rattiin Daytonan 24 tunnin kisassa, sijoittuen kokonaiskisassa ja luokassaan neljänneksi.

Brundle ajoi F1-urallaan enemmän kilpailuja niistä kuljettajista, jotka eivät koskaan saavuttaneet voittoa, paalupaikkaa tai nopeinta kierrosta. Brundle on myös ajanut eniten F1-kilpailuja olematta kertaakaan kilpailun johdossa.

## Ennätykset
*Eniten kilpailuja ennen palkintosijaa: 91, Carlos Sainz rikkoi ennätyksen Brasilian GP:sä 2019.
*Eniten kilpailuja ilman voittoa, paalupaikkaa ja nopeinta kierrosta: 158 
*Eniten kilpailuja ilman johtopaikkaa: 158 

## Lähteet

## Aiheesta muualla
Fear of a Blank Planet

**Fear of a Blank Planet** on englantilaisen progressiivisista rockia soittavan Porcupine Tree -yhtyeen yhdeksäs studioalbumi. Albumi ilmestyi Euroopassa 16. helmikuuta ja  Yhdysvalloissa 24. helmikuuta 2007. Yhtyeen johtohahmo Steven Wilson on sanonut albumin nimen olevan suora viittaus Public Enemyn vuonna 1990 julkaistuun albumiin *[[Fear of a Black Planet]]*. Hän sanoo näkevänsä tietotekniikan modernimpana, 2000-luvun ongelmana, toisin kuin mihin Public Enemyn levy viittaa.

Albumi nousi Suomen virallisen listan sijalle 16.

## Historia
Albumin kappaleet, lukuun ottamatta kappaletta ”Way Out of Here”, esitettiin ensimmäistä kertaa *[[Arriving Somewhere]]* -livejulkaisun promootiokiertueella syys-marraskuussa 2006. Albumin ollessa äänitysvaiheessa Robert Fripp, King Crimsonin kitaristi, ilmoitti vierailevansa levyllä kappaleessa ”Nil Recurring”. Kappale ei lopulta päätynyt levylle, mutta se julkaistiin 4-kappaleisella EP:llä vuonna 2007.

*Fear of a Blank Planetin* julkaisua edeltäneiden kahden kuukauden aikana osia albumin kappaleista julkaistiin Internetissä. 21. helmikuuta 2007 yhtyeen MySpace-sivulle lisättiin otteita jokaisesta albumin kappaleesta. Samat otteet lisättiin myös albumin omalle minisivustolle. Nimikappale julkaistiin 6. maaliskuuta 2007 iTunes Storessa Wilsonin toisen yhtyeen, Blackfieldin, uuden *[[Blackfield II]]* -albumin kylkiäisenä. 12. huhtikuuta 2007 *Fear of a Blank Planet* julkaistiin osassa Eurooppaa neljää päivää aikaisemmin kuin oli suunniteltu.

16. huhtikuuta 2007 yhtyeen MySpace-sivulla julkaistiin nimikappaleen musiikkivideo, joka kuitenkin jouduttiin ottamaan lähes välittömästi pois esiltä julkaisupäivänä tapahtuneen Virginia Techin verilöylyn takia. 25. huhtikuuta lähtien video oli kuitenkin saatavilla albumin minisivustolla. Videon ohjasi Lasse Hoile.

Porcupine Tree aloitti sekä Euroopan että Yhdysvallat kattaneen albumin promootiokiertueen, Tour of a Blank Planetin, Glasgow’sta 18. huhtikuuta 2007. Kiertue päättyi Suomessa Tampereen Pakkahuoneella 16. joulukuuta 2007 (yhtye konsertoi myös Helsingin jäähallissa edeltävänä iltana). Kiertueen keikoilla yhtye soitti uuden albumin kokonaisuudessaan – joko alusta loppuun tai sekalaisessa järjestyksessä vanhojen kappaleiden kera. Ainoastaan kappale ”My Ashes” jätettiin soittamatta kiertueen loppupuolen keikoilla.

## Kappaleet
# 
# 
# 
# 
# 
# 

## Vierailijat
* Alex Lifeson (Rush) – kitarasoolo kappaleessa ”Anesthetize”
* Robert Fripp (King Crimson) – äänimaisemat kappaleissa ”Way Out of Here” ja ”Nil Recurring”
* John Wesley – taustalaulu

## Arvostelut
* Allmusic: 
* Desibeli.net: 
* Imperiumi: 8/10
* IGN: 8.7/10
* Metacritic: 82/100
* Soundi: 
* Sputnikmusic: 

## Lähteet

## Aiheesta muualla
* Fearofablankplanet.com
Jupiter (täsmennyssivu)

**Jupiter** voi tarkoittaa seuraavia asioita:

* Jupiter, aurinkokuntamme viides planeetta Auringosta lukien
* jupiter, eksoplaneettatyyppejä:
** kuuma jupiter, Jupiteria muistuttava kaasuplaneetta, joka kiertää keskustähteään lähellä sitä
** eksentrinen jupiter, Jupiteria muistuttava kaasuplaneetta, joka kiertää soikealla radalla
* Juppiter, roomalainen jumala
* Jupiter, kaupunki Floridassa, Yhdysvalloissa
* Jupiter, miehen etunimi
* Jupiter, venäläinen bajan-harmonikkamerkki ja soitinvalmistaja
* Jupiter, suomalainen Texicalli Recordsin omistama soul/funk/groove-levymerkki
* Jupiter-mopo, norjalainen mopomerkki
* Jupiter, yhdysvaltalainen keskimatkan ohjus
* *Jupiter*, Mozartin 41. sinfonian lisänimi
* *Jupiter, iloisuuden tuoja*, osa Gustav Holstin orkesterisarjasta *[[The Planets|Planeetat]]*
* Jupiter, suomalainen rockyhtye
* Jupiter One, yhdysvaltalainen Indie rock -yhtye
* Nouseva Jupiter, Wachowskin sisarusten ohjaama tieteiselokuva vuodelta 2015

## Laivoja
* M/S Jupiter, Tallink Silja Linen autolautta
;Britannian kuninkaallinen laivasto
* HMS Jupiter (1778), Portland-luokan 50-tykkinen neljännen luokan alus
* HMS Jupiter (1813), 50-tykkinen neljännen luokan alus
* HMS Jupiter (1869), hiiliproomu
* HMS Jupiter (1895), Majestic-luokan taistelulaiva
* HMS Jupiter (F85), J-luokan hävittäjä
* HMS Jupiter (F60), Leander-luokan fregatti
;Muita sotalaivoja:
* Júpiter-luokka, Espanjan laivaston tykkiveneluokka
* Júpiter (1935), Espanjan laivaston Júpiter-luokan tykkivene
* Júpiter-luokka, Portugalin laivaston partioalusluokka
* NRP Júpiter, Portugalin laivaston Júpiter-luokan partioalus
* Jupiter (1789), Ranskan laivaston vuonna 1788 vesille laskettu Téméraire-luokan linjalaiva
Louis Jean Desprez

**Louis Jean Desprez**, joskus virheellisesti *Jean Louis Desprez* (1743 Auxerre, Ranska – 19. maaliskuuta 1804 Tukholma, Ruotsi) oli ranskalainen arkkitehti, maalari ja graafikko, joka työskenteli Ruotsissa. Desprez oli yksi monista taiteilijoista, jotka kuningas Kustaa III toi Ruotsiin. Desprezin arkkitehtuuri edustaa monumentaalista uusklassismia. Tyylisuuntaansa hän haki oppia Etelä-Italiassa ja Sisiliassa. 

Desprez teki useita Rooman Pantheonia mukailevia ehdotuksia, joista toteutui kuitenkin vain Hämeenlinnan kirkko (1798). Hänen Viaporia (Suomenlinna) varten tekemänsä suunnitelmat jäivät toteutumatta.

Desprez suunnitteli myös lavasteita, joiden vaikutteiden antaja oli Piranesi. Hänen romanttinen tyylinsä oli pitkään alan esikuva. Maalauksissaan hän hyödynsi historiallisia aiheita.

Desprez’n oppilaita olivat Charles Bassi ja Carl Christoffer Gjörwell.

## Töitä
* Uppsalan kasvitieteellisen puutarhan kasvihuone 
* Kupariteltta, 1790
* Hämeenlinnan kirkko, 1798

## Lähteet

## Aiheesta muualla
Aida (Okayama)

**Aida** () on Japanin entinen kunta Honshūn saarella Chūgokun alueella Okayaman prefektuurin Aidan piirikunnassa. Se sijaitsee sisämaan ylänköalueella prefektuurin itäosassa Okayaman koillispuolella. Kunta lakkautettiin vuonna 2005, kun se liittyi yhteen usean muun ympäristön kunnan kanssa Mimasakan kaupungiksi. Vuonna 2000 Aidassa oli 3&nbsp;688 asukasta ja sen pinta-ala oli 63,41 neliökilometriä.

Aida isännöi Formula 1:n Tyynenmeren Grand Prix’tä 1994 ja 1995 kunnassa sijaitsevalla Tanaka International Circuitilla.

## Lähteet

## Aiheesta muualla
*Mimasakan kaupungin internetsivut
Mosport International Raceway

**Mosport International Raceway** (ent. **Mosport Park**) on kanadalainen moottorirata, joka oli Formula 1 -sarjan Kanadan Grand Prix'n näyttömö kausilla 1971–1977. Se on toiminut vuodesta 1961 lähtien kilparatana eri sarjoille.

## Historia
Mosportissa on ajanut pitkän historiansa aikana F1-, F5000-, IndyCar-, MotoGP-, ja Can-Am-sarjat. Nimi Mosport tulee sanasta Motorsport.

Ensimmäinen kilpailu radalla ajettiin 1961, joka keräsi kilpa-ajajia eripuolilta maailmaa. Stirling Moss voitti tämän kisan ja sai sen vuoksi nimikko-neulansilmän, Moss Cornerin. Radasta tuli Kanadan GP:n pitopaikka kaudeksi 1967, 1969 ja 1971-77.

Mosport vaihtoi omistajaa 1998, ja sen nimeksi tuli Mosport International Raceway. Rata päällystettiin uudelleen ja samalla levennettiin vuonna 2001, jotta se täyttäisi FIAn standardit. Ajajien pyynnöstä rataa ei muutettu muutoin yhtään.

Mosportissa on ollut useita kuolonkolareita, joissa on saanut surmansa niin ratahenkilöstöä, kuljettajia kuin katsojiakin. Tunnetuin kolari lienee saksalaisen Manfred Winkelhockin turma 1985. Hän kuoli, kun Porsche 962:n törmäsi seinään.

## Formula 1 -voittajat
Morits Oranialainen

**Morits Oranialainen** (joskus myös *Morits Nassaulainen*, ; 14. marraskuuta 1567 – 23. huhtikuuta 1625) oli Alankomaiden käskynhaltija vuosina 1585–1625. Morits oli vasta 16-vuotias, kun hänen isänsä Vilhelm I Oranialainen vuonna 1584 murhattiin. Moritsista tuli pian tämän jälkeen isänsä seuraaja Alankomaiden käskynhaltijana.

Morits Oranialainen toimi käskynhaltijan tehtävän lisäksi sekä maavoimien että merivoimien ylipäällikkönä. Hän johti Alankomaiden taistelua Espanjaa vastaan kahdeksankymmenvuotisessa sodassa ja uudisti täydellisesti Alankomaiden taktiikan antiikin kirjallisuudesta saamiensa ideoiden mukaan. Moritsin uudistuksia olivat muun muassa puolirykmentti, treffen-taktiikka ja kontramarssi. Hän myös uudenaikaisti jalkaväkensä aseistusta ottaen käyttöön kevyemmän musketin. Moritsia pidetään yleisesti ensimmäisenä sotilasjohtajana, joka siirtyi raskaasta espanjalaisesta neliöstä kohti kevyempiä taktisia muodostelmia. Moritsin uudistukset levisivät nopeasti Pohjois-Saksaan ja Ruotsiin, missä Kustaa II Aadolf myöhemmin kehitti armeijaansa Moritsin ajatusten pohjalta.

Moritsin menestys sodassa Espanjaa vastaan ei niinkään johtunut hänen armeijassa tekemistään uudistuksista, vaan hänen vastustajaansa paremmasta kyvystä piirittää ja vallata linnoituksia.

Mauritius Intian valtameressä on nimetty Morits Oranialaisen mukaan.

## Lähteet
*
*
### Viitteet

## Aiheesta muualla
Morfeus

**Morfeus** () on unten jumala kreikkalaisessa mytologiassa. Morfeus on yksi kolmesta unen jumala Hypnoksen pojasta. Roomalaisen runoilijan Ovidiuksen runoissa Morfeus lähettää ihmisten uniin ihmisiä tai ihmisten kuvia. Hän kykenee matkimaan kaikkia luonnonääniä. Hänen veljensä Fobetor luo unien eläimet ja Fantasos elottomat objektit. Nämä kolme Hypnoksen poikaa johtavat unten maailmaa ja luovat unet. Morfiini on saanut nimensä Morfeuksen mukaan.

## Lähteet
*Ovidius: *Metamorphoses*

### Viitteet
Samuli Peltonen

**Samuli Peltonen** (s. 21. kesäkuuta 1981 Seinäjoki) on suomalainen sellisti.

Samuli Peltonen aloitti sellonsoiton vuonna 1989 Etelä-Pohjanmaan musiikki­opistossa Seinäjoella Ferenc Gyimesin ja Jussi Peltosen johdolla. Turun taideakatemiassa hän opiskeli vuosina 1998–2002 Timo Hanhisen oppilaana. Sibelius-Akatemiassa hän opiskeli vuosina 2002–2010 professori Arto Noraksen luokalla, josta hän valmistui erinomaisin arvosanoin musiikin maisteriksi vuonna 2011. Peltonen on täydentänyt opintojaan useilla mestarikursseilla opettajinaan muiden muassa Fred Sherry, Heinrich Shiff, Gary Hoffman, Tsuyoshi Tsutsumi, Torleif Thedéen, Frans Helmersson, Martti Rousi ja Marko Ylönen. Tällä hetkellä Samuli toimii Suomen Kansallisoopperan soolosellistinä, Sibelius Piano Triossa, Total Cello Ensemblessä sekä tuntiopettajana Sibelius-Akatemiassa. Peltonen on pitänyt mestarikursseja Suomessa, Italiassa sekä Virossa. Kevätkauden 2015 Samuli toimi soolosellistinä Royal Danish oopperassa, syksyt 2016 ja 2017 Opera Australian soolosellistinä melbournessa ja Sydneyssä. Vuosina 2006–2016 Samuli soitti Helsingin kaupunginorkesterin riveissä.

Samuli Peltonen on esiintynyt solistina usean suomalaisen orkesterin muun muassa Helsingin kaupunginorkesterin, Radion sinfoniaorkesterin, Tampere Filharmonian, Keski-Pohjanmaan kamariorkesterin, Turun filharmonisen orkesterin, Tapiola sinfoniettan, Oulu sinfonian sekä Seinäjoen ja Vaasan kaupunginorkestereiden kanssa. Peltonen on myös esiintynyt English Chamber Orchestran solistina, Itämeri-festivaalilla Tukholmassa sekä Puolassa Czestochowassa Bronislaw Huberman Festivalilla. Hän on esiintynyt myös monipuolisena kamarimuusikkona eri kokoonpanoissa Yhdys­valloissa, Australiassa, Espanjassa, Islannissa, Saksassa, Tanskassa ja Virossa, ja on tuttu näky kesän kamarimusiikkifestivaaleilla.

Samuli Peltonen on tehnyt radionauhoituksia Suomen Yleisradiolle, levyttänyt Uuno Klamin Tseremissiläisen fantasian Helsingin kaupungin­orkesterin solistina. Sibelius Piano Trion debyyttialbumin on julkaissut Yarlung -records.

Samuli Peltonen on voittanut 2. palkinnon Baltian ja Pohjoismaiden välisissä duo-kilpailuissa sisarensa Anna-Mari Peltosen kanssa vuonna 2004. Pariisin Rostropovits -kilpailuissa 2009 hän oli semifinalisti. Vuonna 2006 hän saavutti 1. palkinnon Turun kansallisissa sellokilpailuissa, ja vuonna 2007 Paulon kansainvälisissä sellokilpailuissa 4. sijan. Vuonna 2008 hän voitti kansainvälisen Krystof Penderecki -sellokilpailun Puolassa, jossa hänet palkittiin myös erikoispalkinnolla parhaasta K. Pendereckin konserton esityksestä.

Samuli Peltosen instrumentti on Giovanni Grancino -sello vuodelta 1702.

Samuli Peltosen isä on Seinäjoen kaupunginorkesterin sellisti Jussi Peltonen ja isoisä ilmajokelainen mestaripelimanni Lasse Peltonen.

## Palkinnot ja tunnustukset
* Turun sellokilpailu 2006, 1. palkinto
* Kansainvälinen Paulon sellokilpailu 2007, jaettu 4. palkinto
* Kansainvälinen Krzysztof Penderecki -sellokilpailu 2008, 1. palkinto ja erikoispalkinto Pendereckin konserton parhaasta esityksestä

## Lähteet
Kai Tervonen

**Kai Tervonen** (s. 11. toukokuuta 1966) oli jääkiekon SM-liigassa pelaavan Hämeenlinnan Pallokerhon toimitusjohtaja. Tervonen on entinen jääkiekkoilija, joka on urheilu-uransa jälkeen toiminut myös Jokerien myynti- ja markkinointipäällikkönä sekä jääkiekon SM-liigan yhteysjohtajana.

## Peliura
Juniori-ikäisenä Tervonen pelasi HJK:ssa, josta siirtyi Helsingin IFK:hon ja voitti A-junioreissa kaksi SM-kultaa, kaksi SM-hopeaa sekä pronssin. Aikuisten tasolla ensimmäinen joukkue oli I-divisioonan Vantaa HT kaudella 1990–1991. Pelattuaan toisenkin kauden (37 pelissä 45 pistettä) Vantaalla Tervonen siirtyi SM-liigan Helsingin IFK:hon kausiksi 1992–1993 ja 1993–1994. Tänä aikana hän pelasi hajaotteluita myös I-divisioonan helsinkiläisessä Karhu-Kissoissa. Seuraavat kaksi kautta vierähtivät ykkösdivisioonan Saimaan Pallossa, josta Tervonen lähti ulkomaille haistelemaan uusia tuulia. Hän käväisi kaudella 1996–1997 Elitserienin Västeråsissa sekä Tukholman AIK:ssa. Seuraavalla kaudella hän palasi Suomeen ja pelasi ykkösdivisioonan Oulun Kärppien takalinjoilla. Uransa viimeiset pelit Tervonen pelasi Suomi-sarjan Kiekko-Vantaan väreissä kaudella 1999–2000.

## Muuta
*Tervonen on naimisissa ja hänellä on kaksi jääkiekkoa harrastavaa poikaa. Pojista Sami toimii kaudella 2025-2026 KalPan päävalmentajana liigassa.
*Juuso pelaa jääpalloa Suomen Bandyliigassa pelaavassa Botnia-69.

## Tilastot

## Lähteet
*eurohockey.net

### Viitteet

## Aiheesta muualla
*Hämeen Sanomat , Tervosen ajatuksia HPK-pestistä (haettu 25. huhtikuuta)
*Hämeen Sanomat , HPK:n johdon ajatuksia nimityksestä (haettu 25. huhtikuuta)
Musta torni VII: Musta torni

**Musta torni VII: Musta torni** () on Stephen Kingin *[[Musta torni]]* -sarjan seitsemäs kirja. Se on kirjasarjan päätösosa ja samalla myös sivumäärältään suurin *Musta torni* -kirja, joka ilmestyi alkujaan vuonna 2004 ja suomennos puolestaan vuonna 2006. Vaikka kirja onkin kronologisesti viimeinen osa ja päättää kokonaan vuonna 1982 alkaneen kirjasarjan, on Stephen King kirjoittanut uuden *Musta torni* -kirjan nimellä *[[Musta torni: Tuulen avain|Tuulen avain]]* *(The Wind Through the Keyhole)*, joka julkaistiin vuonna 2013.

## Juoni

Kirjan alussa Susannah synnyttää Mordred Deschainin, ihmishämähäkin, joka on sekä Roland Deschainin että Purppurakuninkaan poika. Samaan aikaan Isä Callahan Jake ja Oi yrittävät selviytyä alhaismiesten ja vampyyrien ohi ja päästä Susannahin avuksi. Jake selviytyy, mutta Isä Callahan uhrautuu hänen puolestaan. Roland ja Eddie siirtyivät edellisessä osassa 70-luvulle ja tapasivat Stephen Kingin, jonka he käskivät jatkaa Mustan tornin kirjoittamista. Hoideltuaan muutamia asioita toisessa maailmassa he, Susannah, Jake ja Oi kohtaavat toisensa ja lähtevät jatkamaan matkaa kohti Mustaa tornia, jonka läheisyyden Roland tuntee. Matka ei siltikään suju mutkitta, kun Purppurakuninkaan paha mahti vaatii Rolandilta suuria uhrauksia.

## Aiheesta muualla
* Maria Loikkanen: Musta torni 7. Uusi nainen 7/2006. (PDF)
Pohjois-Karjalan kauppakamari

**Pohjois-Karjalan kauppakamari** on elinkeinoelämän vaikuttaja-, asiantuntija-, edunvalvoja- ja kouluttajajärjestö. Se osallistuu yrityksiä koskevaan päätöksentekoon maakunnallisesti ja valtakunnan tasolla. Se on yksi Suomen 19 alueellisesta kauppakamarista, joiden yhteiselimenä toimii Keskuskauppakamari.

Pohjois-Karjalan kauppakamari on perustettu vuonna 1954. Jäseniä on noin 550. Sen toimipiste on Joensuussa ja toiminta-aluetta koko Pohjois-Karjalan maakunta.

Toimitusjohtaja on Matti Vuojärvi (2017-). Puheenjohtaja on toimitusjohtaja Ari Mononen, Iivari Mononen Oy (2018-)

## Aikaisempia puheenjohtajia
Toimitusjohtaja, kauppaneuvos Juha Kivelä (2014-2017)

## Aiheesta muualla

* Pohjois-Karjalan kauppakamarin sivusto
Filppula

**Filppula** voi tarkoittaa seuraavia asioita:
## Paikannimi
*Filppula, kylä Kauhajoella
*Filppula, kylä Merikarvialla

## Sukunimi
Filppula on muun muassa seuraavien suomalaisten henkilöiden sukunimi:
*Ilari Filppula (s. 1981), jääkiekkoilija
*Jaska Filppula (s. 1965), kirjailija
* Juho Heikki Filppula (1843–1919), maanviljelijä ja valtiopäivämies
* Markku Filppula (1949–2024), englannin kielen professori
*Valtteri Filppula (s. 1984), jääkiekkoilija ja olympiavoittaja, Ilari Filppulan veli
Pedon sydän

**Pedon sydän** (*Hearts in Atlantis*, 1999) on Stephen Kingin kirjoittama novellikokoelma, joka sisältää viisi kertomusta. Se julkaistiin suomeksi vuonna 2000, ja sen suomensi Ilkka Rekiaro. King kuvaa teoksessa 1960-lukua.

Romaanista on tehty samanniminen elokuva (2001), jonka pääosassa nähdään Anthony Hopkins.

## Novellit
* ”Keltatakkiset alhaiset miehet” (”Low Men in Yellow Coats”)
* ”Pedon silmä” (”Hearts in Atlantis”)
* ”Sokea-Willie” (”Blind Willie”)
* ”Miksi olemme Vietnamissa” (”Why We’re in Vietnam”)
* ”Kun hämärtää” (”Heavenly Shades of Night Are Falling”)

## Juoni
Ensimmäinen tarina kertoo Bobby Garfield -nimisestä pojasta, joka tapaa heidän ullakollensa muuttavan Ted Brautiganin. Heistä tulee hyvät ystävät, mutta pian Bobby saa tietää, ettei Ted olekaan tavallinen ihminen. Lisäksi hän saa tietää keltatakkisista alhaismiehistä, jotka jahtaavat Tediä. Miksi? Ja miten vaarallisia alhaismiehet ovat?

Toinen tarina käsittelee aikaa, jolloin Vietnamin sota oli aluillaan. Yliopiston pojat viis veisaavat opiskelusta ja pelaavat mieluummin herttaa. Mutta pian huomataan outo merkki, jossa on variksen jälki keskellä. Mitä se tarkoittaa? Tarinaan liittyy myös Bobby Garfieldin entinen ystävä.

Kolmas tarina sijoittuu 1980-luvulle Willie Shermanin elämään. Willie Sherman, joka on tuttu ensimmäisestä tarinasta, osallistui joskus Vietnamin sotaan, jossa sokeutui. Nyt hän esiintyy erilaisina henkilöinä, kuten Sokea-Willienä.

Neljäs tarina on 1990-luvun loppua, ja se kertoo myös ensimmäisestä tarinasta ja Vietnamin sodassa mukana olleesta – Bobbyn ystävästä – John Sullivanista.

Viides ja viimeinen tarina kertoo aikuisesta Bobby Garfieldistä, joka palaa lapsuuden kaupunkiinsa ystävänsä hautajaisiin ja kohtaamaan menneisyytensä haamut.

## Lähteet
Sophie Ellis-Bextor

**Sophie Michelle Ellis-Bextor ** (s. 10. huhtikuuta 1979) on englantilainen laulaja, sanoittaja ja malli.

## Biografia
Ellis-Bextor tuli tunnetuksi vuonna 2000 Spillerin kappaleesta *Groovejet (If This Ain’t Love)*. Hänen äitinsä Janet Ellis oli juontaja ja isänsä Robin Bextor elokuvatuottaja. 1990-luvun lopulla hän oli laulajana Theaudience-yhtyeessä. Hänen debyyttialbuminsa oli *[[Read My Lips]]* (2001).

## Diskografia

### Studioalbumit
* 2001: *[[Read My Lips]]*
* 2003: *[[Shoot from the Hip]]*
* 2007: *[[Trip the Light Fantastic]]*
* 2011: *[[Make a Scene]]*
* 2014: *[[Wanderlust (Sophie Ellis-Bextorin albumi)|Wanderlust]]*
* 2016: *[[Familia]]*
* 2023: *[[Hana (Sophie Ellis-Bextorin albumi)|Hana]]*
* 2025: *Perimenopop*

### EP
* 2009: *[[Sophie Ellis-Bextor: iTunes Live in London]]*

### Singlet
* 2001: *[[Take Me Home (Sophie Ellis-Bextorin kappale)|Take Me Home]]*
* 2001: *[[Murder On The Dancefloor]]*
* 2002: *[[Get Over You]] / [[Move This Mountain]]*
* 2002: *[[Music Gets The Best Of Me]]*
* 2003: *[[Mixed Up World]]*
* 2003: *[[I Won't Change You]]*
* 2007: *[[Catch You]]*
* 2007: *[[Me And My Imagination]]*
* 2007: *[[Today The Sun's On Us]]*
* 2008: *[[If I Can't Dance]]*
* 2010: *[[Bittersweet]]*

### Featuring-singlet
* 2000: *[[Groovejet (If This Ain't Love)]]* (Spiller feat. Sophie Ellis-Bextor)
* 2005: *[[Circles (Just My Good Time)]]* (Busface feat. Mademoiselle E.B.)
* 2009: *[[Heartbreak (Make Me a Dancer)]]* (Freemasons feat. Sophie Ellis-Bextor)
* 2010: *[[Can't Fight This Feeling]]* (Junior Caldera feat. Sophie Ellis-Bextor)
* 2010: *[[Not Giving Up On Love]]* (Armin van Buuren vs. Sophie Ellis-Bextor)

### DVD
*2002: *[[Watch My Lips]]*

## Tunnettuja kappaleita
Suomalaisille Sophie Ellis-Bextor on tullut tutuksi hitistään "Murder On The Dancefloor". Muita tunnettuja kappaleita ovat esimerkiksi "Mixed up World", "I Won't Change You", "Catch You", "Me And My Imagination", "Get Over You", "Take Me Home", "Music Gets The Best Of Me" ja "If I Can't Dance". Vuonna 2000 Bextor teki lauluosuudet Spillerin Groovejet -kappaleeseen.

Tuoreinta materiaalia edustavat Freemasons-duon kanssa tehty kappale "Heartbreak (Make Me a Dancer)" (2009), Junior Calderan single "Can't Fight this Feeling" (2010), sekä Sophien uusin single "Bittersweet" (2010), joka on musiikillisesti myös Freemasonsin käsialaa.

## Lähteet

## Aiheesta muualla
*Sophie Ellis-Bextorin kotisivu
Silver Ainomäe

**Silver Ainomäe** (s. 21. tammikuuta 1982 Tallinna) on suomalais-virolainen sellisti.

Vuonna 1988 Ainomäe aloitti sellonsoiton opinnot Tallinnan Musiikkikoulussa ja jatkoi opiskeluaan Turun konservatoriossa. Tämän jälkeen hän siirtyi Sibelius-Akatemiaan nuorisokoulutukseen ja edelleen Solistiseen osastoon. Valmistuttuaan musiikin maisteriksi vuonna 2006, Ainomäe lähti Lontooseen Guilhall School of Music and Drama ja Razumovsky Academy -kouluihin jatkamaan opintojaan.

Ainomäe on esiintynyt Virossa, Suomessa, Ruotsissa, Isossa-Britanniassa, Saksassa, Sveitsissä ja Kreikassa. Hän ollut osana kuuluisia orkestereita, mm. Radion sinfoniaorkesteri ja Tampereen Filharmoninen orkesteri. 

## Palkinnot ja tunnustukset
* Kansainvälinen nuorten sellistien kilpailu, Usti nad Orlici, Tšekkoslovakia, 1992, 2. palkinto
* "Con brio" -kilpailu, Viro, 2000, 1. palkinto
* Kansainvälinen Isang Yun -sellokilpailu, Etelä-Korea 2003 5. palkinto
* Kansainvälinen Witold Lutoslawski -kilpailu, Puola 2005 3. palkinto 
* Aboa-palkinto 2006  
* Philharmonia-orkesteri Martin Musical Scholarship Fund Award, Lontoo 2006
* Kansainvälinen Paulon sellokilpailu 2007, 6. palkinto

## Lähteet

## Aiheesta muualla
Ainomäen viralliset kotisivut
Harri Broman

**Harri Jorma Broman** (s. 25. maaliskuuta 1961 Helsinki) on suomalainen yritysjohtaja ja kauppaneuvos. Hän on autojen varaosa- ja tarvikekauppaa harjoittavan valtakunnallisen Broman Groupin hallituksen puheenjohtaja ja Elinkeinoelämän keskusliiton hallituksen puheenjohtaja.

## Ura
Broman valmistui ylioppilaaksi Joensuun yhteiskoulun lukiosta vuonna 1980 ja ylioppilasmerkonomiksi Suomen Liikemiesten Kauppaopistosta vuonna 1983. Vuonna 1984 hän kävi opintomatkalla Itävallassa ja vuonna 1985 Saksassa. Broman aloitti työt perheyrityksessä heti valmistumisensa jälkeen, ja toimi isänsä kauppaneuvos Väinö H. Bromanin perustaman Pielisensuun Auto Oy:n markkinointijohtajana vuoteen 1995, jolloin hänet nimitettiin toimitusjohtajaksi.

Vuonna 2012 Bromanille myönnettiin kauppaneuvoksen arvonimi. Sitä anoi hänelle Karjalaisen Kulttuurin Edistämissäätiö ja hakemusta puolsivat Joensuun kaupunki ja Pohjois-Karjalan maakuntaliitto. Broman on toiminut isänsä tavoin aktiivisesti karjalaisen kulttuurin edistämiseksi ja ollut Karjalaisen Kulttuurin Edistämissäätiön hallintoneuvoston jäsen vuodesta 1998. Vuodesta 2009 hän on ollut myös ortodoksisen Valamo-säätiön valtuuskunnan jäsen.

Broman oli Varma-yhtiöiden yrittäjien ja työnantajien neuvottelukunnan jäsen vuosina 2002–2007 ja Pohjois-Karjalan kauppakamarin puheenjohtaja vuosina 2006–2009. Hän toimi Kaupan liiton hallituksessa vuosina 2011−2021, joista 2016−2017 varapuheenjohtajana ja 2020−2021 puheenjohtajana. Broman on ollut myös EK:n hallituksen jäsen vuosina 2020–2021.

Bromanin veli on Broman Yhtiöiden toimitusjohtaja Eero Broman. Hän on äitinsä puolelta Reenpään sukua ja isänsä äidin puolelta Cederbergin sukua. 

Broman on Saksan kunniakonsuli Joensuussa vuodesta 2003. Reservinarvoltaan hän on majuri.
Hänet vihittiin Itä-Suomen yliopiston kauppatieteiden kunniatohtoriksi 2019.

## Lähteet
Eksyneiden jumala

**Eksyneiden jumala** (*The Girl Who Loved Tom Gordon*) on Stephen Kingin kirjoittama kauhuromaani, joka julkaistiin vuonna 1999. Sen on suomentanut Ilkka Rekiaro, ja suomennos julkaistiin 1999 Tammen kustantamana.

## Juoni

Eräänä alkukesän lauantaina yhdeksänvuotias Trisha lähtee äitinsä ja veljensä Peten kanssa patikkaretkelle Appalakkien polulle Mainen ja New Hampshiren metsiin. Jotta Trishan ei tarvitsisi kuulla äidin ja Peten alituista riitelyä, hän jättäytyy jälkeen ja poikkeaa polulta. Hetken kuluttua hän huomaa olevansa metsässä yksin. Äitiä ja Peteä ei ole missään eikä polkuakaan näy. Siitä alkaa Trishan painajainen. Häntä ahdistavat kylmä ja nälkä, lukemattomat mäkärät, hyttyset ja ampiaiset, salakavala maasto ja kalvava pelko, joka maalaa kauhukuvia hänen silmiensä eteen. Mutta hän hyödyntää sinnikkäästi kaiken tiedon, jota on metsistä saanut, suunnistaa sen mukaan, kokeilee aivan uudenlaista ravintoa, lääkitsee hyönteistenpuremia.

Parhaana lohtuna hänelle ovat korvalappustereot, joista hän voi kuunnella Bostonin Red Soxin baseball-otteluita ja seurata suuren idolinsa Tom Gordonin edesottamuksia. Ennen pitkää hänestä alkaa näyttää, että Tom Gordon on myös hänen mukanaan metsässä, näyttäytyy hänelle silloin tällöin ja antaa hyviä neuvoja.

Mutta onko Tom Gordon oikea eksyneiden jumala? Vai onko se tuo toinen, joka liikkuu lähistöllä jättäen itsestään merkkejä – katkottuja puita, raadeltuja eläimiä – ja piirittää Trishaa odottaen, milloin pelko on kypsyttänyt hänet kyllin mureaksi.

## Lähteet
Ommatidi

**Ommatidi** on niveljalkaisten verkkosilmän keilamainen osasilmä. Sen pintaa peittää hyönteisillä kuusikulmainen ja äyriäisillä neliömäinen läpinäkyvä pintakuvio, *fasetti*. Ommatidien määrä silmässä vaihtelee eräiden pienten kovakuoriaislajien muutamista kymmenistä joidenkin sudenkorentolajien jopa useisiin tuhansiin. Ommatidin pinnassa on linssi ja sen sisäpuolella on valoherkkiä aistinsoluja joita kutsutaan R-soluiksi. Tämän lisäksi ommatidi sisältää tukisoluja ja pigmenttisoluja. Jokainen ommatidi on yhteydessä aivoihin yhden aksonin kautta ja jokainen osasilmä muodostaa aivoihin oman kuvansa.

## Lähteet
Teloittajat

**Teloittajat** (*The Regulators*, 1996) on Richard Bachmanin (Stephen King) kirjoittama romaani.
## Juoni

On kesäinen iltapäivä Keskilännen pikkukaupungissa, Ohion Wentworthissa, ja sen Poplar Streetillä vallitsee rauha ja järjestys. Sanomalehden jakaja on kierroksellaan, Carverin lapset kinastelevat kadunkulman ruokakaupassa, frisbee lentää Reedin nurmikolla, Gary Soderson virittelee grilliään takapihalla. Ainoa asia joka ei istu kuvaan on punainen pakettiauto joka ryömii mäkeä ylös. Kohta se alkaa rullata ja tappaminen alkaa. Rauhallinen viipale amerikkalaista esikaupunkia uhkaa muuttua paahtoleiväksi.
Väkivalta näyttää riehuvan hiljaisen pisteen ympärillä, talon jota valaisee vain televisioruudun välke. Siellä sisällä ei rauhaa ja järjestystä ole ollut pitkään aikaan. Audrey Wyler on ottanut luokseen asumaan 8-vuotiaan autistisen sisarenpoikansa Sethin, ja he käyvät omaa kiivasta taisteluaan, joka on tehnyt Poplar Street 247:stä vankilan.

Hämärän laskeutuessa talojen ylle niiden jäljelle jääneet asukkaat tuntevat siirtyneensä epätoivon ja vaaran maailmaan, missä voi tapahtua mitä tahansa, vaikka kuinka kauheaa... missä teloittajat jatkavat työtään. Mikä voima on heillä takanaan, miten pitkälle he voivat mennä, miten heidät voisi pysäyttää – näihin kysymyksiin on pakko saada vastaus. Ja se on oleva kauhea.

## Triviaa
* Kingin kirjoittama *[[Epätoivon kaupunki]]* on melkein samankaltainen tarina kuin *Teloittajat*, hahmojen luonteet ovat vain erilaisia.
* Kirjassa on samoja viittauksia *[[Musta torni|Mustaan torniin]]* kuin *Epätoivon kaupungissa*.
Dr. Teeth and The Electric Mayhem

**Dr. Teeth and The Electric Mayhem** on The Muppet Show -ohjelman rockyhtye. Se esiintyy myös Muppet-elokuvissa, ja sen nimissä on julkaistu kappaleita eri levyillä. Yhtyeen kuuluisin kappale on "Can You Picture That?" vuoden 1979 *The Muppet Movie* -elokuvasta.

Yhtyeen jäsenet ovat Dr. Teeth (yhtyejohtaja, piano), Janice (kitara), Sgt. Floyd Pepper (bassokitara), Zoot (saksofoni) ja Animal (rummut). Dr. Teeth -hahmo on Jim Hensonin suunnittelema, ja muut jäsenet ovat Michael K. Frithin luomuksia. Muppet Show’n viidennellä tuotantokaudella Lips tulee yhtyeen trumpetistiksi. Animal, Floyd, Zoot ja Janice kuuluvat myös Muppet Show’n monttuorkesteriin, joka soittaa ohjelman aloitus- ja lopetuskappaleet sekä muuta musiikkia.
Cool Biz -kampanja

**Cool Biz -kampanjan** avulla Japanin ympäristöministeriö pyrkii säästämään energiaa rajoittamalla ilmastoinnin käyttöä. Kampanja aloitettiin kesällä 2005, jolloin ministeriöiden lämpötilaksi syyskuuhun saakka säädettiin 28&nbsp;°C.

Kampanjaan liittyvä pukeutumisohjeistus kehottaa työntekijöitä käyttämään tärkättyjä kauluksia ja hengittävästä materiaalista tehtyjä housuja. Työntekijöitä opastetaan myös käyttämään lyhythihaisia paitoja ja välttämään kravatin ja pikkutakin käyttöä. Monet työntekijät olivat kuitenkin hämmentyneitä, eivätkä tienneet pitäisikö heidän noudattaa uusia määräyksiä ja he tulivatkin töihin takit käsivarsillaan ja kravatti taskussaan. Nekin, jotka pitivät ajatusta vapaammasta pukeutumisesta hyvänä, olivat epävarmoja pukeutumisestaan työmatkoilla, muiden ei-valtiollisissa työpaikoissa työskentelevien pukeutuessa muodollisesti. Monet olivat sitä mieltä, että oli epäkohteliasta esiintyä ilman kravattia yksityisen sektorin edustajien kanssa käydyissä neuvotteluissa.

## Kampanjan tulokset
28. syyskuuta 2005 Japanin ympäristöministeriö julkaisi kampanjan tulokset. Ministeriö toteutti verkkopohjaisen kyselyn 30. syyskuuta 2005 1200 satunnaisesti valitulle henkilölle. Tulosten perusteella 95,8% vastaajista tunsi kampanjan ja 562 vastaajasta 32,7&nbsp;% ilmoitti, että heidän toimistonsa lämpötila oli ollut korkeampi kuin aiempina vuosina. Näiden lukujen perusteella ministeriö arvioi kampanjan avulla saavutetun 460&nbsp;000 tonnin hiilidioksidipäästöjen säästö, joka vastaa noin miljoonan kotitalouden kuukauden aikana aiheuttamia päästöjä.

Ministeriö myös ilmoitti aikovansa jatkaa kampanjaa.

## Lähteet
Manchesterinterrieri

**Manchesterinterrieri** () on FCI:n ryhmään 3 (terrierit) kuuluva koirarotu. Rotu on Suomessa vielä suhteellisen harvinainen. Vuonna 2006 rekisteröitiin 23 manchesterinterrieriä, joista kaksi oli maahantuotuja.

## Ulkonäkö
Manchesterinterrieri on tiivisrakenteinen ja voimakas. Urosten säkäkorkeus on 40–41&nbsp;cm ja narttujen 38&nbsp;cm. Manchesterinterrierin turkki on sileä ja lyhyt ja väriltään musta mahonginpunaisin merkein (black & tan). Korvat ovat taittuneet eteenpäin.

## Luonne ja käyttäytyminen
Manchesterinterrieri on hyvin valpas, eloisa, energinen ja lihaksikas koira, joka nauttii liikunnasta ja yhdessä harrastamisesta, niinpä se sopiikin moniin harrastuksiin, muiden muassa agilityyn ja tokoon. Mansseilla on hyvin seurallinen luonne, ne viihtyvät omistajansa kanssa sekä harrastuksissa että sylissä katsomassa vaikka TV:tä. Se on myös temperamenttinen ja omapäinen, mutta uskollinen omistajalleen.

## Alkuperä
Rotu on kotoisin Englannista ja sen alkuperä on muinainen. Ensimmäiset kirjalliset merkinnät rodusta ovat 1400-luvulta. Rotua on käytetty rottien ja kanien metsästykseen. Kantarotu mustaruskea englanninterrieri risteytettiin whippetin kanssa, josta tuloksena oli nykyinen, edeltäjäänsä elegantimpi ja virtaviivaisempi rotu.

Virallinen rotumääritelmä on vuodelta 1924, jolloin myös nimi manchesterinterrieri otettiin käyttöön. Rotu oli erityisen suosittu Manchesterissä ja sen lähiympäristössä. Toisen maailmansodan aikana manchesterinterrieriä, kuten monia muitakin rotuja, uhkasi sukupuutto. Kanta saatiin kuitenkin elvytettyä yhdysvaltalaisten tuontikoirien avulla.

Suomessa on tiettävästi ollut manchesterinterriereitä 1900-luvun alussa, mutta vasta 1980-luvulla rotu vakiinnutti asemansa. Suomen Manchesterinterrierit ry perustettiin vuonna 1992.

## Hoito
Manchesterinterrierin lyhyen sileän turkin hoidoksi riittää irtokarvojen pyyhkäisy silloin tällöin. Rotu on energinen ja tarvitsee pienestä koostaan huolimatta melko runsaasti liikuntaa.

## Terveys
Manchesterinterrieri on todella terve rotu. Suomessa manchesterinterriereillä ei tiettävästi ole yhtään perinnöllisiä sairauksia. Jalostuksen yhtenä päämääränä on ehkäistä veren hyytymistä häiritsevää von Willebrandin tautia.

## Harrastus
Manchesterinterrierit ovat nopeita oppimaan ja sen kanssa voi harrastaa koiranäyttelyitä ja se sopii hyvin myös agilityyn. Myös tokoa harrastetaan jonkin verran. Hyvän hajuaistin omaavat yksilöt ovat myös harrastaneet jälkeä, joka sopii hyvin rotta- ja jäniskoiraksi jalostetulle manchesterinterrierille.

## Lähteet
* Suomen Kennelliiton KoiraNet-tietokanta  

### Viitteet

## Aiheesta muualla

* Suomen Kennelliiton rotumäärittely: Manchesterinterrieri
* Suomen Manchesterinterrierit ry
Bliss (psytrance-artisti)

**Bliss** (oik. **Yonatan Marcow**, s. 1981 Israel) on israelilainen psytrance-artisti. Blissin ensimmäinen pitkäsoitto *The Rhythmus Gene* ilmestyi vuonna 2005. Toinen albumi *The Looney Bin* julkaistiin vuonna 2008.

## Diskografia

### Albumit

*The Rhythmus Gene* (2005)

# The Love Hack (8:15) 
# No Gravity (7:47) 
# Upside Down (7:43) 
# The Rhythmus Gene (7:07) 
# Dirty Boy (8:35) 
# Pause (7:12) 
# Tidal Waves (6:33) 
# Monitor Access (8:10) 
# Miracle Whip (9:58) 
# Spaceless (7:31)

## Lähteet
* [www.discogs.com](http://www.discogs.com/artist/Bliss+(14))
### Viitteet
Linssimäinen galaksi

**Linssimäinen galaksi** on galaksityyppi, joka muistuttaa muodoltaan linssiä tai litteää kiekkoa. Ominaisuuksiltaan linssimäiset galaksit muistuttavat kierteisgalaksien keskusosia, mutta niillä ei ole minkäänlaista spiraalirakennetta.

## Kirjallisuutta
*
Mandariinikala

**Mandariinikala** (*Synchiropus splendidus *) on merikokkien heimoon kuuluva koralliriuttojen kalalaji.

## Koko ja ulkonäkö
Mandariinikala kasvaa noin kuusisenttiseksi; koiras on suurempi kuin naaras. Sen vartalo on pyöreämuotoinen. Naaras on väritykseltään oranssi-vihreäkuvioinen, koiras sini-vihreä-oranssikuvioinen. Kuviointi muistuttaa perinteisiä kiinalaisia silkkikankaita, siitä kalan nimi.

## Alkuperä
Mandariinikala elää luonnossa läntisellä Tyynellämerellä. Se pysyttelee koralliriuttojen lähellä 1–18 metrin syvyydessä.

## Käyttäytyminen ja hoito akvaariossa

Mandariinikala syö vain itse pyydystämiään eläviä pieneliöitä. Siksi sitä voi pitää vain kypsässä riutta-akvaariossa.

Mandariinikala on sävyisä muita kalalajeja kohtaan. Syy siihen, miksi sitä ei voi pitää kaikkien muiden lajien kanssa, on kilpailu ruoasta: mandariinikala nälkiintyy hengiltä, jos vilkkaammat kalat syövät kaikki pikkueliöt. Kaksi mandariinikoirasta taistelee liikaa samassa altaassa: soidinkäyttäytymisensä aluksi koiras pullistelee nostaen selkäevänsä ylös. Saman käytöksen voi havaita jos koiras näkee oman heijastuksensa altaan päädyssä.

## Lisääntyminen
Mandariinipari laskee kerralla 12–200 mätimunaa. Jo 36 tunnin kuluttua hedelmöityksestä munien sisällä voi nähdä poikasten silmät. Mätimunasta kuoriutuu ensin pieni vilkasliikkeinen toukka, 8–11 päivän ikäisenä sille muodostuu selkäevä ja 12–14 päivän ikäisenä niillä on aikuisen kalan tyypillinen suuripäinen vartalonmuoto. Värit kehittyvät vaiheittain muutaman kuukauden kuluessa.

## Lähteet
Space Buddha

**Space Buddha** on Israelista kotoisin oleva psytrance-artisti. Hänen oikea nimensä on **Eliad Grundland.** Hän on esiintynyt myös omalla nimellään, sekä sen lisäksi nimimerkeillä *Indica* ja *Posessed*.

## Albumit

**Space Buddha (2000)**
*01. Out Of Space 
*02. Fantasy 
*03. Pure Energy 
*04. Next Generation 
*05. Losing Balance 
*06. Love Pyramid 
*07. No Control 
*08. Rave Man 

**Eternity Project (2001)**
*01. Real World 
*02. End Of Journey 
*03. Eternity Project 
*04. Solar Temple 
*05. In My Dreams 
*06. The Future On Earth 
*07. Sand Drums 
*08. Silence Forever 

**Stigmata (2001)**
*01. Pademonium (7.58) 
*02. Granulate Fungi (8.55) 
*03. Extreme Azure (7.01) 
*04. Azimuth (6.43) 
*05. Vacuum Mass (6.21) 
*06. Dynamic Cell (7.18) 
*07. Gravitation (6.29) 
*08. Space Floating (8.07) 

**Jugle Of Wishes (2002)**
*01. In Denail (6.40) 
*02. Liquid Sky (6.47) 
*03. Overfly Zone (6.44) 
*04. Jungle Of Whishes (7.09) 
*05. Macrocosm (8.01) 
*06. Paranormal Input (7.50) 
*07. I Think Therefore I Am (7.19) 
*08. Elevation (7.40) 

**Storm Reaction (2003)**
*01. Storm Reaction (7.16) 
*02. Under Delusion (7.26) 
*03. Silent Galaxy (7.41) 
*04. Lost In Infinity (7.43) 
*05. Acid Prophecy (7.51) 
*06. Dust In The Wind (7.14) 
*07. Cosmic Fusion (7.35) 
*08. Exceptional Insight (7.04) 
*09. Ancient Voices (8.00) 

**Full Circle (2006)**
*01. Full Circle (8.05) 
*02. Pure Energy (7.51) 
*03. Land Of The Wolves (2006 Version) (8.18) 
*04. Blow Your Heart Up (8.15) 
*05. White Widow (7.57) 
*06. Can You Hear It (6.28) 
*07. Mental Hotline (7.19) 
*08. Nirvana (8.48) 
*09. Walking On Water (6.43)

**No Shields (2008)**
*01. Legendary Lighting  (7:39) 
*02. No Shields  (7:51) 
*03. Neutral Ground (vs. Digital Eclipse)  (7:12) 
*04. Magnet Man   (8:17) 
*05. World Domination  (7:41) 
*06. Rejected (vs.Toast3d)  (7:10) 
*07. Walk Thru Time   (8:34) 
*08. In The Zone   (7:07) 
*09. Self Therapy  (5:12)

## Lähteet
*www.discogs.com
Epic Movie

**Epic Movie** on vuonna 2007 ilmestynyt yhdysvaltalainen komediaelokuva, joka on jatkoa vuoden 2006 *[[Date Movie]]lle* ja Scary Movie -sarjalle. Tällä kertaa elokuvassa parodioitiin lähes kaikkia vuosina 2005–2006 valmistuneita suuria elokuvia, kuten *[[Jali ja suklaatehdas (vuoden 2005 elokuva)|Jali ja suklaatehdas]], [[Narnian tarinat: Velho ja leijona]], [[Hurjapäät: Tokio Drift]], [[Superman Returns|Teräsmies]], [[Da Vinci -koodi (elokuva)|Da Vinci -koodi]], [[Harry Potter]], [[Pirates of the Caribbean: Kuolleen miehen kirstu]], [[Nacho Libre]], [[Snakes on a Plane]], [[X-Men]], [[Klik!]] ja [[Borat]]*. Osansa sai myös *[[MTV Cribs]]* -televisiosarja. Elokuva ei saanut kriitikoilta juurikaan kehuja.

## Juoni

Tarina kertoo, kuinka neljä nuorta aikuista löytää lipun, jolla he pääsevät tutustumaan Willy Wonkan herkkuja sisältävään tehtaaseen. Käy kuitenkin ilmi, ettei tehtaaseen pääseminen ollutkaan kovin hyvä asia; nyt pitäisi sitten päästä tehtaasta poiskin. He pääsevät erään kaapin läpi pakenemaan salaperäiseen Gnarniaan.

Gnarniassa he saavat selville kuka hallitsee ankaralla tavalla Gnarniaa: katala White Bitch. Eräs nuorista, Edward, oli kuitenkin tehnyt liiton White Bithchin kanssa; hän oli luvannut Bitchille paljastavansa muiden olinpaikan. Samoihin aikoihin, kun Edward on vankina Bitchin luona, muut menevät kehittämään kykyjään hieman vanhaksi käyneen Harry Potterin ja kumppaneiden luokse, jotta voisivat päästä Gnarniaa oikein hallitsevan "Aslon" luokse.

Edward kokee iloisen yllätyksen, kun hänet saapuu pelastamaan merirosvo Jack Swallows (Jack Nielee). Jackin omaperäisen toiminnan ansiosta, Edward pääsee pakenemaan Jackin mukana merirosvolaivaan. Rosvot kertovat myös millaista on olla piraatti. Lopulta selvisi, kuinka Jack olikin tehnyt sopimuksen Bitchin kanssa, joten Edward joutuu takaisin selliin.

Päästyään toivottuun tulokseen Harry Potterin luona, muut pääsevät tekemään odotetut retken Aslon luokse. Heidän pitää kuitenkin tehdä jotain vastapalvelukseksi.

## Näyttelijät

## Arvioita
*Turun Sanomien* Taneli Topeliuksen mielestä *Epic Movie* sortuu samaan kuin Friedberg–Selzer-parivaljakon aiemmat *Scary Moviet* (2000–2006) ja *[[Date Movie]]* (2006): sekin hukkaa niiden tavoin tilaisuutensa marssittamalla kameran eteen gagien sijaan laimeita kopioita kohteekseen ottamiensa elokuvien kohtauksista. ”*Epic Moviessa* hauskojen juttujen puute konkretisoituu suurin piirtein joka kolmannen kohtauksen päätteeksi esitettävään pieru- tai pissavitsiin, ikään kuin ala-asteikäisille suunnattu alapäähuumori korvaisi sketsien kehittelyvaiheessa tapahtuneita ilmiselviä laiminlyöntejä.” 

## Lähteet
Kahvia ja tupakkaa

**Kahvia ja tupakkaa** () on Jim Jarmuschin ohjaama ja käsikirjoittama amerikkalais-japanilais-italialainen elokuva vuodelta 2003. *Kahvia ja tupakkaa* koostuu yhdestätoista mustavalkoisesta lyhytelokuvasta, jotka ovat valmistuneet yli 17 vuoden aikana pitkien elokuvien lomassa.

Lyhyissä 5&ndash;10 minuutin otoksissa näyttelee useita tunnettuja näyttelijöitä ja muusikoita. Kohtauksissa he esittävät usein lähes itseään, istuvat pöydän ääressä, keskustelevat, juovat kahvia ja polttavat tupakkaa.

Jarmusch teki kohtauksista ensimmäisen *Kumma tavata* () jo vuonna 1986 Saturday Night Livea varten. Sketsissä italialainen koomikko Roberto Benigni tapaa amerikkalaisen koomikon Steven Wrightin. Miehet keskustelevat kahvin ja tupakan parissa kahvista ja tupakasta. Kohtaus loppuu siihen kun Benigni lähtee Wrightin puolesta hammaslääkäriin.

Lyhyistä episodeista kuuluisin on *Jossain Kaliforniassa* (). Se valmistui vuonna 1992 ja voitti parhaan lyhytelokuvan kultaisen palmun Cannesin elokuvajuhlilla vuonna 1993.  Kohtauksessa muusikot Iggy Pop ja Tom Waits kohtaavat kahvilassa. Miehet keskustelevat väkinäisesti ja juhlistavat tupakoimattomuuttaan tupakoimalla.

Kohtauksista tuoreimmat Jarmusch on kuvannut vuosien varrella tätä kokonaisuutta varten. Kahvin ja tupakan ohella kohtauksissa on useita toistuvia ja episodeja yhteen sitovia elementtejä. Esimerkiksi serkukset ja teslamuuntaja, sekä tärkeimpänä ihmisten välisiä kohtaamisia ja kanssakäymistä leimaava kiusaantuneisuus ja hankaluus.

Elokuva sai Suomessa ensi-iltansa Rakkautta ja Anarkiaa -festivaaleilla vuonna 2004.

## Pääosissa

## Aiheesta muualla
*Elokuvan kotisivut
Smuhg

**Smuhg** (tunnetaan myös variaatio *Smugh*, oikealta nimeltään **Raul Islas**) on meksikolainen psytrance-artisti. Hän on esiintynyt myös omalla nimellään sekä nimimerkillä *Divinorum*.

Smuhgilta on tullut albumi nimeltään *Balam*, vuonna 2005. Samana vuonna julkaistiin myös samanniminen 12" EP, joka sisältää raidat "Decode", "Cristalis", "Balam" ja "Elements".

## Albumit

**[[Balam]] (2005)**

*01. Decode (8:12) 
*02. Balam (7:47) 
*03. El Guardian Del Sol (7:15) 
*04. Killer Elephants (8:27) 
*05. Flow (8:37) 
*06. Blue Sky (8:10) 
*07. Utopia (7:50) 
*08. Self Portrait (7:49) 
*09. Evolution (7:23) 
*10. Thank You (6:58)

**[[Gaia (albumi)|Gaia]] (2016)**

*01. Gaia (8:01)
*02. Lotus (8:23)
*03. Emotion (8:34)
*04. Andromeda (7:43)
*05. Jaguar (8:09)
*06. Ultrasonante (9:09)
*07. Signus (7:40)
*08. Iris (8:09)

## Lähteet

* www.discogs.com
Indra (psytrance-artisti)

**Indra**, oikealta nimeltään **Oshri Krispin** on Israelista kotoisin oleva psytrance-artisti. Häneltä on ilmestynyt seitsemän pitkäsoittoa, joista viimeisin *Seven* vuonna 2012.

## Albumit
* Killer Machine (2006)
* Life Of Faith ‎(2007)		
* Global Music (2008)	
* Make A Stand ‎(2009)	
* ABeliever ‎(2010)	
* Old Skool ‎(2011)
* Seven ‎(2012)

## Lähteet

* [www.discogs.com](http://www.discogs.com/artist/Indra+(3))
DNA (täsmennyssivu)

**[[DNA]]** voi *deoksiribonukleiinihapon* lisäksi tarkoittaa ainakin seuraavia asioita:

## Media

* *[[DNA Magazine]]*, australialainen aikakauslehti homoille
* *[[DNA²]]*, japanilainen televisio-ohjelma
* *[[Les Dernières Nouvelles d'Alsace]]*, ranskalainen sanomalehti

### Musiikki
* DNA, psytrance-artisti
* DNA, newyorkilainen yhtye
* *[[DNA (Little Mixin albumi)|DNA]]*, Little Mixin studioalbumi vuodelta 2012
* *[[DNA (Backstreet Boysin albumi)|DNA]]*, Backstreet Boysin albumi vuodelta 2019
* ”DNA”, Circlen ensimmäinen single vuodelta 1991
* ”DNA”, BTS:n kappale vuodelta 2017
* ”D.N.A.”, A Flock of Seagullsin kappale

## Muut
* DNA Oyj, suomalainen teleoperaattori
* Douglas Noël Adams (1952–2001), brittiläinen kirjailija, johon joskus viitataan hänen nimikirjaimillaan
* Metso DNA, prosessinohjausjärjestelmän käyttöliittymä
* Valmet DNA, automaatiojärjestelmä.
* Radeon DNA (RDNA), AMD:n arkkitehtuuri grafiikkasuorittimille

## Katso myös
**[[D.N.Angel|D•N•Angel]]*, anime- ja mangasarja